เตือนแล้ว
โดย...แบงก์กลิ้ง
25 ก.ย. 2558

โดย...แบงก์กลิ้ง
เมื่อวันที่ 23 ก.ย.ที่ผ่านมา แบงก์ชาติเป็นเจ้าภาพเชิญผู้บริหารธนาคารไทยพาณิชย์ ธนาคารกรุงไทย และธนาคารทิสโก้ ให้ไปหารือกันในเรื่องของการแก้ไขหนี้เสียก้อนมหึมาของบริษัท สหวิริยา ยูเค
เมื่อแบงก์ชาติขอให้ธนาคารเจ้าหนี้ทั้งหมดตั้งสำรองหนี้เสีย 100% ทุกแบงก์ก็นั่งฟังเงียบๆ ไม่มีเสียงคัดค้านแต่อย่างใด แม้เจ้าหนี้จะต้องรับภาระหนักก็ตาม
เรื่องนี้เป็นเพราะก่อนหน้าจะปล่อยกู้ ทางแบงก์ชาติส่ง สาลินี วังตาล ซึ่งเป็นผู้ช่วยผู้ว่าแบงก์ชาติในช่วงนี้ไปดูโครงการของลูกหนี้ด้วย ซึ่งก็มีความเห็นว่ามันไกลเกินไปที่จะปล่อยกู้